Ha van hitelfedezeti biztosításod, az biztonságosabb hitelfelvételt tesz lehetővé. Nem kell aggódnod, hogy ki fogja fizetni a törlesztőrészletedet, ha bajba kerülnél. Baleset vagy betegség esetén a biztosító akár a teljes hátralévő összeget is kifizetheti. Arra a helyzetre is megoldást jelent, ha elveszíted a munkádat. Fontos azonban, hogy sok szerződésben 60 és 90 nap közötti türelmi idő is szerepel. Ez idő alatt egyedül kell megoldanod a törlesztőrészletek kifizetését. Ha igazán biztosra akarsz menni, akkor nem árt, ha van egy kis vésztartalékod is. Ezt a fajta biztosítást a bankon keresztül tudod megkötni. Mivel csoportos biztosításról van szó, amiben a bank sok ügyfele részt vesz, nem magasak a díjak.